CELEX: 32020D0452
Language: fi
Date: 2020-03-26 00:00:00
Title: Komission täytäntöönpanopäätös (EU) 2020/452, annettu 26 päivänä maaliskuuta 2020, täytäntöönpanopäätöksen (EU) 2019/570 muuttamisesta niiden valmiuksien osalta, joilla on tarkoitus vastata todennäköisyydeltään pieniin mutta vaikutukseltaan huomattaviin riskeihin (tiedoksiannettu numerolla C(2020) 2011) (ETA:n kannalta merkityksellinen teksti)

27.3.2020   
               
               
                  FI
               
               
                  Euroopan unionin virallinen lehti
               
               
                  LI 94/1
               
            
         KOMISSION TÄYTÄNTÖÖNPANOPÄÄTÖS (EU) 2020/452,
         annettu 26 päivänä maaliskuuta 2020,
         täytäntöönpanopäätöksen (EU) 2019/570 muuttamisesta niiden valmiuksien osalta, joilla on tarkoitus vastata todennäköisyydeltään pieniin mutta vaikutukseltaan huomattaviin riskeihin
         
            
               (tiedoksiannettu numerolla C(2020) 2011)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin pelastuspalvelumekanismista 17 päivänä joulukuuta 2013 annetun Euroopan parlamentin ja neuvoston päätöksen N:o 1313/2013/EU (1) ja erityisesti sen 32 artiklan 1 kohdan ha alakohdan,
         sekä katsoo seuraavaa:
         
                     (1)
                  
                  
                     Päätöksessä N:o 1313/2013/EU vahvistetaan rescEU:n oikeudellinen kehys. rescEU on EU:n tason avustusvalmiuksien reservi, ja sen tarkoituksena on tarjota tukea äärimmäisen vaikeissa tilanteissa, joissa kansallisella tasolla käytettävissä olevat valmiudet ja jäsenvaltioiden Euroopan pelastuspalvelureserviin sitomat valmiudet eivät riitä varmistamaan tehokkaita toimia ihmisen aiheuttamien ja luonnonkatastrofien yhteydessä.
                  
               
                     (2)
                  
                  
                     Komission täytäntöönpanopäätöksessä (EU) 2019/570 (2) vahvistetaan rescEU-valmiuksien kokoonpano ja sitä koskevat laatuvaatimukset. rescEU muodostuu tällä hetkellä metsäpalojen ilmasammutusvalmiuksista, lääkinnällisistä lentoevakuointivalmiuksista, hätälääkintäryhmävalmiuksista ja lääkinnällisten laitteiden varastointiin liittyvistä valmiuksista.
                  
               
                     (3)
                  
                  
                     Päätöksen N:o 1313/2013/EU 21 artiklan 4 kohdassa säädetään mahdollisuudesta osoittaa rescEU-valmiudet sellaisten riskien hallinnoimiseksi, joiden todennäköisyys on pieni mutta vaikutukset huomattavia. Kyseisten valmiuksien osoittamiseksi tässä päätöksessä olisi määriteltävä niiden riskien luokat, joiden todennäköisyys on pieni mutta vaikutukset huomattavia, ottaen huomioon kyseisten riskien mahdolliset skenaariot.
                  
               
                     (4)
                  
                  
                     Unionin olisi rahoitettava täysin rescEU-valmiudet sellaisiin riskeihin vastaamiseksi, joiden todennäköisyys on pieni mutta vaikutukset huomattavia, koska kyseiset valmiudet ovat erittäin tarkasti kohdennettuja, kustannuksiltaan suuria ja niistä on pulaa unionin tasolla. Kun kyse on tällaisista valmiuksista, unionin rahoitusavun olisi katettava päätöksen N:o 1313/2013 21 artiklan 4 kohdan ja 23 artiklan 4 b kohdan nojalla kaikki käytettävyyteen ja toimintavalmiuteen liittyvät kustannukset ja kaikki toimintakustannukset, kun nämä valmiudet otetaan käyttöön unionin mekanismin puitteissa.
                  
               
                     (5)
                  
                  
                     Määrittäessään valmiuden täytäntöönpanosäännöksellä rescEU-valmiudeksi komission olisi arvioitava, onko valmius sellainen, jolla vastataan todennäköisyydeltään pieniin mutta vaikutuksiltaan huomattaviin riskeihin.
                  
               
                     (6)
                  
                  
                     Prosessin sellaisten valmiuksien määrittämiseksi, joilla vastataan todennäköisyydeltään pieniin mutta vaikutuksiltaan huomattaviin riskeihin, on perustuttava valmiuksien strategiseen merkitykseen ja se on toteutettava avoimesti ja tiiviissä yhteistyössä jäsenvaltioiden kanssa.
                  
               
                     (7)
                  
                  
                     Erittäin tarttuvaa tautia sairastavien potilaiden lääkinnällisen evakuoinnin (Medevac HID) valmiuksia, katastrofiuhrien lääkinnällisiä lentoevakuointivalmiuksia ja tyypin 3 hätälääkintäryhmän (EMT-3) valmiuksia olisi käytettävä hallinnoitaessa todennäköisyydeltään pieniä mutta vaikutuksiltaan huomattavia riskejä, jollaisia ovat esimerkiksi laaja-alainen biologinen isku tai epidemia, jossa on paljon erittäin tarttuvaa tautia sairastavia potilaita. Lääkinnällisten laitteiden varastointiin liittyviä valmiuksia olisi myös käytettävä vastattaessa pitkittyneisiin rajat ylittäviin vakaviin terveysuhkiin, jotka laajuutensa ja monitahoisuutensa vuoksi voivat häiritä sosiaalipalvelujen, ympäristöön liittyvien palvelujen, taloudellisten palvelujen ja julkisten terveyspalvelujen saatavuutta.
                  
               
                     (8)
                  
                  
                     Koska covid-19-hätätilanne huomioon ottaen on tarpeen luoda nopeasti yhteinen eurooppalainen reservi jäsenvaltioiden tukemiseksi epidemian hoitamisessa, rescEU:hun sisältyviin lääkinnällisten laitteiden varastointiin liittyviin valmiuksiin olisi sovellettava taannehtivaa vaikutusta siitä päivästä alkaen, jona valmius on nimetty rescEU-valmiudeksi komission täytäntöönpanopäätöksellä (EU) 2020/414 (3).
                  
               
                     (9)
                  
                  
                     Sen vuoksi täytäntöönpanopäätöstä (EU) 2019/570 olisi muutettava.
                  
               
                     (10)
                  
                  
                     Tässä päätöksessä säädetyt toimenpiteet ovat päätöksen N:o 1313/2013/EU 33 artiklan 1 kohdassa tarkoitetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/570 seuraavasti:
            
                        1)
                     
                     
                        muutetaan 1 artikla seuraavasti:
                        
                                    a)
                                 
                                 
                                    korvataan e alakohta seuraavasti:
                                    
                                                ”e)
                                             
                                             
                                                lääkinnällisten laitteiden varastointiin liittyvien rescEU-valmiuksien arvioidut kokonaiskustannukset;”;
                                             
                                          
                              
                                    b)
                                 
                                 
                                    lisätään f ja g alakohta seuraavasti:
                                    
                                                ”f)
                                             
                                             
                                                niiden riskien luokat, joiden todennäköisyys on pieni mutta vaikutukset huomattavia;
                                             
                                          
                                                g)
                                             
                                             
                                                rescEU-valmiudet sellaisten riskien hallinnoimiseksi, joiden todennäköisyys on pieni mutta vaikutukset huomattavia.”;
                                             
                                          
                              
                  
                        2)
                     
                     
                        lisätään artiklat seuraavasti:
                        
                           ”3 d artikla
                           Niiden riskien luokat, joiden todennäköisyys on pieni mutta vaikutukset huomattavia
                           rescEU-valmiuksien osoittamiseksi sellaisiin riskeihin vastaamista varten, joiden todennäköisyys on pieni mutta vaikutukset huomattavia, komissio ottaa huomioon seuraavat:
                           
                                       a)
                                    
                                    
                                       katastrofin ennakoimattomuus tai poikkeuksellinen luonne;
                                    
                                 
                                       b)
                                    
                                    
                                       katastrofin laajuus, mukaan lukien suuret uhrien ja kuolonuhrien määrät, ja muuttamaan joutuvien suuri määrä;
                                    
                                 
                                       c)
                                    
                                    
                                       katastrofin pitkä kesto;
                                    
                                 
                                       d)
                                    
                                    
                                       katastrofin vaikeusaste;
                                    
                                 
                                       e)
                                    
                                    
                                       mahdollinen riski, että kansallisten hallitusten toiminta häiriintyy vakavasti muun muassa sosiaalipalvelujen, ympäristöön liittyvien palvelujen, taloudellisten palvelujen ja julkisten terveyspalvelujen saatavuuden osalta tai neuvoston direktiivin 2008/114/EY (*1) 2 artiklan a kohdassa tarkoitettu kriittinen infrastruktuuri häiriintyy;
                                    
                                 
                                       f)
                                    
                                    
                                       maantieteellinen ala, mukaan lukien mahdollisuus vaikutusten leviämiseen yli rajojen;
                                    
                                 
                                       g)
                                    
                                    
                                       muut tekijät, kuten neuvoston tekemien EU:n poliittisen kriisitoiminnan integroitujen järjestelyjen täysimääräinen aktivoiminen tai vetoaminen yhteisvastuulausekkeeseen Euroopan unionin toiminnasta tehdyn sopimuksen 222 artiklan nojalla.
                                    
                                 
                        
                           3 e artikla
                           rescEU-valmiudet sellaisiin riskeihin vastaamiseksi, joiden todennäköisyys on pieni mutta vaikutukset huomattavia
                           
                              1.   On luotava valmiudet vastata sellaisiin riskeihin, joiden todennäköisyys on pieni mutta vaikutukset huomattavia, tilanteissa, joissa vallitsee vähintään kaksi 3 d artiklassa esitettyä luokkaa.
                           
                           
                              2.   Komissio arvioi kunkin 2 artiklan 2 kohdassa tarkoitetun rescEU-valmiuden osalta, voidaanko niillä vastata sellaisiin riskeihin, joiden todennäköisyys on pieni mutta vaikutukset huomattavia.
                           
                           
                              3.   2 artiklan 2 kohdan c, d, e ja f alakohdassa tarkoitetut rescEU-valmiudet osoitetaan tarkoituksena hallinnoida sellaisia riskejä, joiden todennäköisyys on pieni mutta vaikutukset huomattavia. Unionin rahoitusavun olisi katettava kaikki valmiuksien käytettävyyteen ja toimintavalmiuteen liittyvät kustannukset päätöksen N:o 1313/2013/EU 21 artiklan 4 kohdan mukaisesti.
                           
                           
                              4.   Kun 2 artiklan 2 kohdan c, d, e ja f alakohdassa tarkoitetut rescEU-valmiudet otetaan käyttöön unionin mekanismin puitteissa, unionin rahoitusapu kattaa 100 prosenttia toimintakustannuksista päätöksen N:o 1313/2013/EU 23 artiklan 4 b kohdan mukaisesti.
                           
                        
                        
                           (*1)  Neuvoston direktiivi 2008/114/EY, annettu 8 päivänä joulukuuta 2008 , Euroopan elintärkeän infrastruktuurin määrittämisestä ja nimeämisestä sekä arvioinnista, joka koskee tarvetta parantaa sen suojaamista (EUVL L 345, 23.12.2008, s. 75).”"
                        
                     
                  
         
            2 artikla
            Osoitus
            Tämä päätös on osoitettu kaikille jäsenvaltioille.
            Sitä sovelletaan 19 päivästä maaliskuuta 2020.
         
         
            Tehty Brysselissä 26 päivänä maaliskuuta 2020.
            
               
                  Komission puolesta
               
               Janez LENARČIČ
               
                  Komission jäsen
               
            
         
         
            (1)  EUVL L 347, 20.12.2013, s. 924.
         
            (2)  Komission täytäntöönpanopäätös (EU) 2019/570, annettu 8 päivänä huhtikuuta 2019, Euroopan parlamentin ja neuvoston päätöksen N:o 1313/2013/EU täytäntöönpanosäännöistä rescEU-valmiuksien osalta sekä komission täytäntöönpanopäätöksen 2014/762/EU muuttamisesta (EUVL L 99, 10.4.2019, s. 41.)
         
            (3)  Komission täytäntöönpanopäätös (EU) 2020/414, annettu 19 päivänä maaliskuuta 2020, täytäntöönpanopäätöksen (EU) 2019/570 muuttamisesta lääkinnällisten laitteiden varastointiin liittyvien rescEU:n valmiuksien osalta (EUVL 82I, 19.3.2020, s. 1).